Държавен вестник, бр. 61, 2018 г., стр. 37

БРОЙ  61	
Д Ъ Р Ж А В Е Н  В Е С Т Н И К 	
СТР.  37  
мална специфична погълната мощност (SAR) за 
радиочестотните полета и максималния интен-
зитет на шум от градиентните магнитни полета. 
2.2. Структурите за образна диагностика, осъ-
ществяващи магнитнорезонансни изследвания, 
имат правилник за безопасност на пациентите 
и персонала, базиран на картографиране на 
интензитета на магнитното поле.
3. Изисквания към уредби за инвазивна и 
интервенционална образна диагностика
3.1. Изискванията за монтаж, въвеждане в 
употреба, поддръжка и контрол на качеството 
на уредби за инвазивна и интервенционална 
образна диагностика се определят от наредбите 
по чл. 65, ал. 1, т. 2 и 6 от Закона за здравето.
3.2. Уредбите за рентгенова медицинска апа-
ратура за целите на инвазивната и интервенцио-
налната рентгенология трябва да са тип „С-дъга“, 
с движение на рентгеновата тръба/преобразувател 
около пациентската маса и с позициониране на 
рентгеновата тръба под пациентската маса.
3.3. Уредбите за рентгенова медицинска апа-
ратура за целите на инвазивната и интервенци-
оналната рентгенология трябва да имат специ-
ализирана пациентска маса с плот с минимално 
отслабване на рентгеновите лъчи и възможност 
за импулсна скопия и да са снабдени със ста-
ционарни и подвижни средства за лъчезащита, 
осигуряващи защита на тялото и главата на 
членовете на екипа съгласно изискванията на 
Наредба № 13 от 2016 г. за осигуряване на ради-
ационна защита при работа с рентгенови уредби 
за медицински цели (ДВ, бр. 103 от 2016 г.). 
3.4. Рентгеновите медицински уредби, използ-
вани за целите на инвазивната и интервенци-
оналната рентгенология, трябва да притежават 
възможност за:
3.4.1. запазване на последния образ;
3.4.2. дигитална субтракция;
3.4.3. road-mapping (пътна карта);
3.4.4. серийно цифрово рентгенографиране с 
избор на броя/кадри за единица време;
3.4.5. софтуер за постобработка на образа;
3.4.6. автоматичен инжектор за аплициране 
на контрастно средство; 
3.4.7. наличие на индивидуални лъчезащитни 
средства (престилки, яки, очила) за всички чле-
нове на екипа съгласно Наредба № 13 от 2016 г. 
за осигуряване на радиационна защита при ра-
бота с рентгенови уредби за медицински цели.
4. Изисквания за остеодензитометрия
4.1. Към уредбите за количественото измерване 
на костната плътност трябва да има калибровъчен 
фантом за ежедневна проверка на калибровката 
и фантом за периодичен контрол на качеството.
4.2. Всяка структура, която осъществява 
остеодензитометрични изследвания, трябва да 
спазва протоколите за ежедневен и периодичен 
контрол на качеството съгласно препоръките 
на медицинското научно дружество по образна 
диагностика. 
5. Оборудване за лечение на критични нару-
шения в жизненоважните функции на пациенти 
и набор с лекарствени продукти за спешни със-
тояния според спецификата на клиниката
5.1. В структурата трябва да има кислородна 
инсталация и спешен шкаф, необходими за лече-
ние на критични нарушения в жизненоважните 
функции на пациента.
5.2. Помещенията, където се работи с пациен-
ти в тежко състояние, алергогенни лекарствени 
продукти и съществува реална опасност за въз-
никване на усложнения, трябва да са свързани 
с общоболничната кислородна инсталация или 
да са снабдени с отделни за всяко такова поме-
щение кислородни бутилки. 
5.3. Задължително е наличието на сигнали-
зираща система за осигуряване на бърз контакт 
при възникнали спешни състояния.
Раздел VI
Осигуряване на качеството
1. Общи положения
1.1. Ръководителят на лечебното заведение 
утвърждава длъжностни характеристики за 
всички служители на структурата по образна 
диагностика.
1.2. Ръководството на структурата по образна 
диагностика изготвя общи правила за организаци-
ята в структурата, за отговорните лица и всички 
стъпки от диагностичния процес, започвайки 
от приемането и регистрирането на пациента 
до описанието на образната находка и водената 
документация.
1.3. Структурите по образна диагностика 
изготвят и прилагат програма за осигуряване 
на качеството, която включва:
1.3.1. техническо досие на всяка използвана 
уредба, включващо техническа документация, 
ръководства за работа, протоколи за технически 
сервиз, ремонт, замяна на компоненти и блоко-
ве, надграждане на софтуер и други намеси в 
работата на уредбата; 
1.3.2. програма/договор за сервизна поддръжка 
на апаратурата;
1.3.3. програма за контрол на качеството съ-
гласно наредбите по чл. 65, ал. 1, т. 2 от Закона 
за здравето;
1.3.4. програма за контрол върху качеството 
на използваните консумативи със срокове и 
отговорни лица;
1.3.5. процедура за регистриране и анализ на 
дозите на пациентите с периодична оценка на 
типичните дози за основните видове рентгено-
ви изследвания за всяка уредба; сравняване с 
националните диагностични референтни нива и 
корекционни действия при необходимост.
1.4. Всяка структура, която извършва образни 
диагностични изследвания, изготвя адаптирани 
протоколи за провеждане на изследванията с 
всяка уредба, основаващи се на препоръките за 
добра медицинска практика и на алгоритмите, 
одобрени от медицинското научно дружество по 
образна диагностика.
Раздел VII
Интерпретация на образни изследвания
1. Работно място и условия за обработка и 
интерпретация на образи
1.1. В помещения, където са разположени не-
гативоскопи и монитори към рентгенови уредби,